CELEX: C2007/211/74
Language: mt
Date: 2007-09-08 00:00:00
Title: Kawża T-233/07 P: Appell imressaq fil- 5 ta' Lulju 2007 minn Maddalena Lebedef-Caponi kontra s-sentenza mogħtija fil- 25 ta' April 2007 mit-Tribunal għas-Servizz Pubbliku fil-kawża F-71/06, Lebedef-Caponi vs Il-Kummissjoni

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/39
            
         Appell imressaq fil-5 ta' Lulju 2007 minn Maddalena Lebedef-Caponi kontra s-sentenza mogħtija fil-25 ta' April 2007 mit-Tribunal għas-Servizz Pubbliku fil-kawża F-71/06, Lebedef-Caponi vs Il-Kummissjoni
   (Kawża T-233/07 P)
   (2007/C 211/74)
   Lingwa tal-kawża: Il-Franċiż
   Partijiet
   
      Rikorrenti: Maddalena Lebedef-Caponi (Senningerberg, il-Gran Dukat tal-Lussemburgu) (rappreżentant: F.Frabetti, avukat)
   
      Il-parti l-oħra fil-kawża: Il-Kummissjoni tal-Komunitajiet Ewropej
   Talbiet tal-parti rikorrenti
   
               —
            
            
               tannulla s-sentenza tat-Tribunal għas-Servizz Pubbliku tal-25 ta' April 2007 fil-kawża F-71/06;
            
         
               —
            
            
               li jintlaqgħu t-talbiet imressqa mir-rikorrenti fl-ewwel istanza u, għaldaqstant, li r-rikors fil-kawża F-71/06 jiġi ddikjarat ammissibbli u fondat;
            
         
               —
            
            
               sussidjarjament, li l-kawża tiġi rrinvijata quddiem it-Tribunal għas-Servizz Pubbliku;
            
         
               —
            
            
               li tingħata deċiżjoni fuq l-ispejjeż u l-onorarji, u li l-Kummissjoni tiġi ordnata tbatihom.
            
         Motivi u argumenti prinċipali
   Fl-appell tagħha, ir-rikorrenti titlob l-annullament tas-sentenza tat-Tribunal għas-Servizz Pubbliku li tiċħad ir-rikors li permezz tagħha hija talbet l-annullament tar-rapport ta' l-iżvilupp tal-karriera tagħha għall-perijodu bejn l-1 ta' Jannar u l-31 ta' Diċembru 2004.
   In sostenn ta' l-appell tagħha, ir-rikorrenti tgħid li t-Tribunal għas-Servizz Pubbliku wettaq diversi żbalji ta' interpretazzjoni u ta' evalwazzjoni tal-fatti li wassluh jiddikjara bħala fondati l-kritiki fil-konfront tar-rikorrenti fir-REK ikkontestat.